kombinácia liekov
Dobrý deň, užívam lieky Xanirva 20. Môžem súčasne užívať Nestabil a aj vitamíny (ktoré som užívala),LiposomalVitamínC, b- komplex Forte, Magnesil Lactas, lactobacily "10",B12.Ďakujem
Dobrý deň,
ďakujeme za Vašu otázku.
Medzi liekmi Xanirva, Nestibil a Magnesii lactas nebolo pozorované vzájomné ovplyvnenie účinku. Uvedená kombinácia liekov je bezpečná.
Vysoké dávky vitmínu C môžu znižovať aktivitu lieku Xanriva. Z toho dôvodu Vám odporúčam užívanie výživového doplnku Lipo C Askor v maximálnej dávke 1 kapsula denne (500 mg vitamínu C). V prípade potreby dopĺňania vyšších dávok je potrebné vhodnú dávku konzultovať s ošetrujúcim lekárom, ktorému je známy Váš aktuálny zdravotný stav. V takom prípade sa rovnako odporúča pravidelné monitorovanie INR a protrombínového času.
Rovnako nebolo pozorované vzájomné ovplyvnenie účinku medzi liekom Xanirva a výživovými doplnkami s obsahom vitamínov skupiny B, či probiotikami (Laktobacily). Ich súčasné užívanie sa javí byť bezpečné. Vzhľadom však na to, že doplnky stravy nepodliehajú klinickým skúškam, prípadné interakcie nemuseli byť zachytené.
Prajem pekný zvyšok dňa.
S pozdravom
PharmDr. Veronika Kiabová